text: ভালো রাস্তা সংস্কারে অতিরিক্ত অর্থ বরাদ্ধ ! সংস্কারে অনিয়মের অভিযোগ | To know, to know
  ১২:১১ এএম | টাঙ্গাইল, বুধবার, ১৬ অক্টোবর ২০১৯
  জানা যায়, ২০১৮-১৯ অর্থ সালের গ্রাম সড়ক পূনর্বাসন প্রকল্পের আওতায় এই সড়কটির প্রস্তাব পেশ করে স্থানীয় সরকার প্রকৌশল অধিদফতর ভূঞাপুর অফিস । পরে ১৯৭৫ মিটার (প্রায় দুই কি.মি.) সড়ক সংস্কারের জন্য বরাদ্ধ দেয়া হয়েছে ৭১ লাখ ৭২ হাজার ২৯৫ টাকা। কাজটি রোহান এন্টারপ্রাইজ নামের একটি ঠিকাদারি প্রতিষ্ঠান পায়।
  প্রাক্কালনে সড়কের দু'পাশে মাটি ভরাট, পুরতান সড়কের বেড চাষ করে পাঁচ ইঞ্চি পুরুত্বের প্রথম শ্রেণীর নতুন খোয়া ও বালু দিয়ে ভরাট, দু'পাশে এজিং স্থাপন, ক্ষতিগ্রস্থ অংশে সাব-বেইজ, আরসিসি প্যালাসাইটিং, ২৫ মিলি.মি ডেন্স কার্পেটিংসহ আনুসাঙ্গিক কয়েকটি বিষয়ের জন্য বরাদ্ধ দেয়া হয় এ অর্থ। তবে এসব অধিকাংশ কাজেই নিময়-নীতি অনুসরণ করা হয়নি। প্রশ্ন উঠেছে স্বল্প দুরুত্বের সড়ক সংস্কারে বিপুল অংকের বরাদ্ধ নিয়ে।
  স্থানীয় ফজলু মিয়া,হাসান আলী, নুরুল হক ও ছাত্তার জানান, রাস্তার পুরাতন বেডের পিচ অপসারণ না করে পুরাতন বেডের উপরই করা হচ্ছে পিচ ঢালাই। সড়কের দু'পাশে মাটি ভরাট করার কথা থাকলেও তা না করে কিছু জায়গায় বাঁশ ও টিন দিয়ে বেড়া দেয়া হয়েছে। সাব-বেইজে নতুন মালামাল ধরা হলেও তা ব্যবহার করা হয়নি।
  ৮০ শতাংশ অংশে ৫ইঞ্চি পুরুত্বের খোয়া বালু দিয়ে ভর্তি করার কথা থাকলেও তা মানা হয়নি। তারা যে ভাবে কাজ করছে তাতে মনে হয় এই কাজে সর্বচ্ছ ব্যায় হবে ১৫-২০ লাখ টাকা। তারা আরোও বলেন, এরকম কাজ করার থেকে না করাই ভালো ছিলো। আগের রাস্তাটিই এর থেকে অনেক ভালো ছিলো। তাই সড়ক নির্মাণ ও সংস্কার কাজের অনিয়ম বন্ধে উর্ধতন র্কর্তৃপক্ষের যথাযথ নজরদারী কামনা করেছেন স্থানীয়রা। এসব অনিয়ম বিষয়ে ঠিকাদারি কর্তৃপক্ষের সাথে কথা বলতে চাইলে তারা কথা বলতে রাজী হয়নি।